النوم بدري والصحيان بدري، بيخلي الواحد صحته حلوة وغني وذكي.
دي حكمة إنجليزية قديمة. سمعت عنها قبل كده؟ معناها إننا لازم ننام بدري بالليل ونصحى بدري الصبح. لو عملنا كده، هنبقى في صحة كويسة. كمان هنبقى أغنيا وأذكيا.
هل ده صح؟ يمكن. الجسم محتاج نوم كافي. الأطفال محتاجين ينامو عشر ساعات كل ليلة. لو مانمتش بدري، مش هتاخد نوم كافي. وساعتها مش هتعرف تفكر كويس ومش هتعرف تشتغل كويس. مش هتبقى ذكي ويمكن ماتبقاش غني!
في ناس بتنام متأخر بالليل وبتصحى متأخر الصبح. ده مش كويس ليهم. لازم ننام بالليل لما الدنيا تبقى ضلمة. الضلمة بتساعدنا ننام كويس. لما النور يطلع، لازم نصحى. ده وقت الرياضة. الرياضة يعني تحريك الجسم. المشي، الجري، النط، العوم، ولعب الألعاب كلها رياضة. لو الجسم ماتحركش، هيبقى ضعيف. الرياضة بتخليه قوي. الرياضة بتساعد الدم يلف جوه الجسم. ده مهم جداً. المخ اللي في دماغنا كمان محتاج دم. احنا بنفكر بمخنا. لو خلينا جسمنا صحي، ومارسنا الرياضة، هنعرف نفكر أحسن.
أجسامنا كمان محتاجة هوا نتنفسه. من غير هوا بنموت. لازم يكون عندنا هوا كتير نضيف وفريش نتنفسه عشان نبقى في صحة كويسة.
هنبقى في صحة كويسة لو ___ .
نشتغل بالليل ناكل كويس ننام بدري ونصحى بدري نصحى متأخر